wickkiey/tamil-wikipedia-chunked huggingface dataset:
# கட்டன்டுவனேஸ்

**கட்டன்டுவனேஸ்** (Catanduanes) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் விராக் ஆகும். இது 1945 ஆம் ஆண்டில் ஸ்தாபிக்கப்பட்டது. இம்மாகாணத்தில் 315 கிராமங்களும், 11 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ஜோசப் சி. குவா* (Joseph C. Cua) ஆவார். இதன் மொத்த நிலப்பரப்பளவு 1,492.16 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கட்டன்டுவனேஸ் மாகாணத்தின் சனத்தொகை 260,964 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 70ஆம் மாகாணமாகவும் சனத்தொகையின் அடிப்படையில் 67ஆம் மாகாணமாகவும் காணப்படுகின்றது. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 170 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 50ஆம் மாகாணம் ஆகும்.
# மஸ்பேட்

**மஸ்பேட்** (Masbate) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் மஸ்பேட் நகரம் ஆகும். இது 1917 ஆம் ஆண்டில் ஸ்தாபிக்கப்பட்டது. இம்மாகாணத்தில் 550 கிராமங்களும், 21 மாநகராட்சிகளும் உள்ளன. இதன் தற்போதைய மாகாண சபை ஆளுநர் *அந்தோனியோ ட். க்ஹோ* (Antonio T. Kho) ஆவார். இதன் மொத்த நிலப்பரப்பளவு 4,151.78 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக மஸ்பேட் மாகாணத்தின் சனத்தொகை 892,393 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 30ஆம் மாகாணமாகவும் சனத்தொகையின் அடிப்படையில் 29ஆம் மாகாணமாகவும் காணப்படுகின்றது. அத்துடன் இம்மாகாணத்தில் செபுவாவோ, பிலிப்பினோ ஆங்கிலம் உள்ளடங்கலாக ஏழு பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 210 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 43ஆம் மாகாணம் ஆகும்.
# சொர்சோகொன்

**சொர்சோகொன்** (Sorsogon) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் சொர்சோகொன் நகரம் ஆகும். இது 1894 ஆம் ஆண்டில் ஸ்தாபிக்கப்பட்டது. இம்மாகாணத்தில் 541 கிராமங்களும், 14 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ரொபேட் அ.லீ ரொடிரிகுவேசா* (Robert A.Lee Rodrigueza) ஆவார். இதன் மொத்த நிலப்பரப்பளவு 2,119.01 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சொர்சோகொன் மாகாணத்தின் சனத்தொகை 792,949 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 59ஆம் மாகாணமாகவும் சனத்தொகையின் அடிப்படையில் 35ஆம் மாகாணமாகவும் காணப்படுகின்றது. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 370 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 15ஆம் மாகாணம் ஆகும்.
# அப்ரா

**அப்ரா** (Abra) என்பது பிலிப்பீன்சின் லூசோனின், கோர்டில்லெரா நிர்வாகப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் பங்குவெட் ஆகும். இம்மாகாணத்தில் 303 கிராமங்களும், 27 மாநகராட்சிகளும் உள்ளன. இதன் தற்போதைய மாகாண சபை ஆளுநர் இயுஸ்டாகியோ பேர்சமின் ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக் அப்ரா மாகாணத்தின் சனத்தொகை 241,160 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 29ஆம் மாகாணமாகவும் சனத்தொகையின் அடிப்படையில் 68ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.
# அபயாவோ

**அபயாவோ** (Apayao) என்பது பிலிப்பீன்சின் லூசோனின், கோர்டில்லெரா நிர்வாகப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் கபுவாகோ ஆகும். இம்மாகாணத்தில் 133 கிராமங்களும், 7 மாநகராட்சிகளும் உள்ளன. இதன் தற்போதைய மாகாண சபை ஆளுநர் எலியா. சி. புல்ல.ஜேர் ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக் அபயாவோ மாகாணத்தின் சனத்தொகை 119,184 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 27ஆம் மாகாணமாகவும் சனத்தொகையின் அடிப்படையில்ஆ 78ம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன.
# இலோகொஸ் நோர்டே

**இலோகொஸ் நோர்டே** (Ilocos Norte) என்பது பிலிப்பீன்சின் லூசோனின், இலோகொஸ் பிராந்தியத்தில் அமைந்துள்ள நான்கு மாகாணங்களில் ஒன்றாகும். இதன் தலைநகரம் லாவோஅக் ஆகும். இம்மாகாணத்தில் 557 கிராமங்களும், 21 மாநகராட்சிகளும் உள்ளன. இதன் தற்போதைய மாகாண சபை ஆளுநர் இமீ மார்கோஸ் ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக இலோகொஸ் நோர்டே மாகாணத்தின் சனத்தொகை 593,081 ஆகும். இதன் மொத்த நிலப்பரப்பளவு 3,467.89 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 38ஆம் மாகாணமாகவும் சனத்தொகையின் அடிப்படையில் 48ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் ஆகிய மூன்று பிரதான மொழிகளும் பேசப்படுகின்றன.
# இலோகொஸ் சர்

**இலோகொஸ் சர்** (Ilocos Sur) என்பது பிலிப்பீன்சின் லூசோனின், இலோகொஸ் பிராந்தியத்தில் அமைந்துள்ள நான்கு மாகாணங்களில் ஒன்றாகும். இதன் தலைநகரம் விகன் ஆகும். இம்மாகாணத்தில் 768 கிராமங்களும், 32 மாநகராட்சிகளும் உள்ளன. இதன் தற்போதைய மாகாண சபை ஆளுநர் ரியான் லியுஸ் சிங்க்சன்ஸ் (Ryan Luis Singson) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக இலோகொஸ் சுர் மாகாணத்தின் சனத்தொகை 689,668 ஆகும். இதன் மொத்த நிலப்பரப்பளவு 2,596 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 51ஆம் மாகாணமாகவும் சனத்தொகையின் அடிப்படையில் 42ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன.
# லா யூனியன்

**லா யூனியன்** (La Union) என்பது பிலிப்பீன்சின் லூசோனின், இலோகொஸ் பிராந்தியத்தில் அமைந்துள்ள நான்கு மாகாணங்களில் ஒன்றாகும். இதன் தலைநகரம் சன் பெர்னான்டோ ஆகும். இம்மாகாணத்தில் 576 கிராமங்களும், 19 மாநகராட்சிகளும் உள்ளன. இதன் தற்போதைய மாகாண சபை ஆளுநர் மானுவேல் "மனோலிங்" சி. ஒர்ட்டேகா (Manuel "Manoling" C. Ortega) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக லா யூனியன் மாகாணத்தின் சனத்தொகை 786,653 ஆகும். இதன் மொத்த நிலப்பரப்பளவு 1,497.7 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 69ஆம் மாகாணமாகவும் சனத்தொகையின் அடிப்படையில் 36ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு , ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.
# பங்கசினான்

**பங்கசினான்** (Pangasinan) என்பது பிலிப்பீன்சின் லூசோனின், இலோகொஸ் பிராந்தியத்தில் அமைந்துள்ள நான்கு மாகாணங்களில் ஒன்றாகும். இதன் தலைநகரம் லிங்காயென் ஆகும். இம்மாகாணத்தில் 1,333 கிராமங்களும், 44 மாநகராட்சிகளும் உள்ளன. இதன் தற்போதைய மாகாண சபை ஆளுநர் மூன்றாம் அமடோ எஸ்பினோ (Amado Espino III) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக பங்கசினான் மாகாணத்தின் சனத்தொகை 2,956,726 ஆகும். இதன் மொத்த நிலப்பரப்பளவு 5,451.01 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 15ஆம் மாகாணமாகவும் சனத்தொகையின் அடிப்படையில் 6ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு , ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன.
# பட்டனேஸ்

**பட்டனேசு** (Batanes) என்பது பிலிப்பீன்சின் லூசோனின், ககயன் பள்ளத்தாக்குப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் பசுகோ ஆகும். இம்மாகாணத்தில் 29 கிராமங்களும், 6 மாநகராட்சிகளும் உள்ளன. இதன் தற்போதைய மாகாண சபை ஆளுநர்மரிவோல் கைகோ (Marilou Cayco) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக பட்டனேசு மாகாணத்தின் சனத்தொகை 17,246 ஆகும். இதன் மொத்த நிலப்பரப்பளவு 219.01 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் இறுதி மாகாணமாகவும் சனத்தொகையின் அடிப்படையிலும் இறுதி மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு , ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.
# ககயன்

**ககயன்** (Cagayan) என்பது பிலிப்பீன்சின் லூசோனின், ககயன் பள்ளத்தாக்குப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் துகுவேகரோ ஆகும். இம்மாகாணத்தில் 820 கிராமங்களும், 28 மாநகராட்சிகளும் உள்ளன. இதன் தற்போதைய மாகாண சபை ஆளுநர் மானுவேல் மம்பா (Manuel Mamba) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக ககயன் மாகாணத்தின் சனத்தொகை 1,199,320 ஆகும். இதன் மொத்த நிலப்பரப்பளவு 9,295.75 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 5ஆம் மாகாணமாகவும் சனத்தொகையின் அடிப்படையில் 22ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன.
# இசபெல்லா, பிலிப்பீன்சு

**இசபெல்லா** (Isabela) என்பது பிலிப்பீன்சின் லூசோனின், ககயன் பள்ளத்தாக்குப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் இலாகன் ஆகும். இதுவே பிலிப்பீன்சின் இரண்டாவது மிகப்பெரிய மாகாணம் ஆகும். இம்மாகாணத்தில் 1,018 கிராமங்களும், 34 மாநகராட்சிகளும் உள்ளன. இதன் தற்போதைய மாகாண சபை ஆளுநர் மூன்றாம்ஃ பபுஸ்டினோ ஹி. டி (Faustino G. Dy III) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக இசபெல்லா மாகாணத்தின் சனத்தொகை 1,593,566 ஆகும். இதன் மொத்த நிலப்பரப்பளவு 12,414.93 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 2ஆம் மாகாணமாகவும் சனத்தொகையின் அடிப்படையில் 15ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன.
# நுவேவா விஸ்காயா

**நுவேவா விஸ்காயா** (Nueva Vizcaya) என்பது பிலிப்பீன்சின் லூசோனின், ககயன் பள்ளத்தாக்குப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் பயோம்பொங் ஆகும். இது 1839 ஆம் ஆண்டில் ஸ்தாபிக்கப்பட்டது. இம்மாகாணத்தில் 275 கிராமங்களும், 15 மாநகராட்சிகளும் உள்ளன. இதன் தற்போதைய மாகாண சபை ஆளுநர் கார்லோஸ் எம். படிலா (Carlos M. Padilla) ஆவார். இதன் மொத்த நிலப்பரப்பளவு 3,975.67 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக நுவேவா விஸ்காயா மாகாணத்தின் சனத்தொகை 452,287 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 60ஆம் மாகாணமாகவும் சனத்தொகையின் அடிப்படையில் 31ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு , ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.
# குயிரினோ

**குயிரினோ** (Quirino) என்பது பிலிப்பீன்சின் லூசோனின், ககயன் பள்ளத்தாக்குப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் கபரோகுயிஸ் ஆகும். இது 1966 ஆம் ஆண்டில் ஸ்தாபிக்கப்பட்டது. இம்மாகாணத்தில் 132 கிராமங்களும், 6 மாநகராட்சிகளும் உள்ளன. இதன் தற்போதைய மாகாண சபை ஆளுநர் ஜுனி எல். குவா (Junie E. Cua) ஆவார். இதன் மொத்த நிலப்பரப்பளவு 2,323.47 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக குயிரினோ மாகாணத்தின் சனத்தொகை 188,991 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 54ஆம் மாகாணமாகவும் சனத்தொகையின் அடிப்படையில் 73ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஏழு பிரதான மொழிகள் பேசப்படுகின்றன.
# அவுரோரா

**அவுரோரா** (Aurora) என்பது பிலிப்பீன்சின் லூசோனின், மத்திய லூசோன் பிராந்தியத்தில் அமைந்துள்ள ஏழு மாகாணங்களில் ஒன்றாகும். இதன் தலைநகரம் பலேர் ஆகும். இது 1951 ஆம் ஆண்டில் ஸ்தாபிக்கப்பட்டது. இம்மாகாணத்தில் 151 கிராமங்களும், 8 மாநகராட்சிகளும் உள்ளன. இதன் தற்போதைய மாகாண சபை ஆளுநர் கெரார்டோ ஏ.நோவெராஸ் (Gerardo A. Noveras) ஆவார். இதன் மொத்த நிலப்பரப்பளவு 3,147.32 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக அவுரோரா மாகாணத்தின் சனத்தொகை 214,336 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம்42 ஆம் மாகாணமாகவும் சனத்தொகையின் அடிப்படையில் 70ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஏழு பிரதான மொழிகள் பேசப்படுகின்றன. இங்கு 53% தகாலாகு மக்கள் வாழ்கின்றனர்.
# பியுட்டான் மாவட்டம்

லும்பினி மாநிலத்தில் பியுட்டான் மாவட்டத்தின் அமைவிடம்]]  
**பியுட்டான் மாவட்டம்** (Pyuthan) **, தெற்காசியாவின் நேபாள நாட்டின் லும்பினி மாநிலத்தில் அமைந்துள்ளது. இம்மாவட்டத்தின் நிர்வாகத் தலைமையிடம் **புயுட்டான்''' நகரம் ஒரு நகராட்சி மன்றமும் ஆகும். இந்நகரம், நேபாளத் தலைநகரான காட்மாண்டிலிருந்து மேற்கே இருநூற்றி ஐம்பது கிலோ மீட்டர் தொலைவில் உள்ளது.  
மலைப்பாங்கான மாவட்டமான பியுத்தான் மாவட்டம் 1,309 சதுர கிலோ மீட்டர் பரப்பளவு கொண்டது ஆகும். 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 2,26,796 ஆகும். இம்மாவட்ட மக்கள் நேபாள மொழி, நேபாள் பாஷா, காம்குரா மொழிகள் பேசுகின்றனர்.
# பியுட்டான் மாவட்டம்

## புவியியல் மற்றும் தட்ப வெப்பம்

பியுட்டான் மாவட்டதின் மேற்கில் ரோல்பா மாவட்டம், தென்கிழக்கில் லும்பினி மண்டலத்தின் குல்மி மாவட்டம் மற்றும் அர்காகாஞ்சி மாவட்டங்களும் எல்லைகளாக உள்ளது.  
இம்மாவட்டத்தின் கோடைக் காலத்தில் நெற்பயிரும், குளிர்காலத்தில் கோதுமையும் பயிரிடப்படுகிறது.  
இம்மாவட்டம் கடல் மட்டத்திலிருந்து 300 மீட்டர் முதல் 3,000 மீட்டர் உயரம் வரை இமயமலையில் பரவியுள்ளது. எனவே இம்மாவட்டத்தின் தட்ப வெப்ப காலநிலை மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன் என நான்கு காலநிலைகளில் காணப்படுகிறது.  
பியுட்டான் மாவட்டதின் மேற்கில் ரோல்பா மாவட்டம், தென்கிழக்கில் லும்பினி மண்டலத்தின் குல்மி மாவட்டம் மற்றும் அர்காகாஞ்சி மாவட்டங்களும், தெற்கில் தாங் மாவட்டம் எல்லைகளாக உள்ளது.
கோடைக் காலத்தில் நெற்பயிரும், குளிர்காலத்தில் கோதுமையும் பயிரிடப்படுகிறது.
# பியுட்டான் மாவட்டம்

## வரலாறு

சௌபிசி இராச்சியத்தின் இருபத்தி நான்கு குறுநில மன்னர்கள் ஆண்ட நிலப்பரப்புகளுல் பியுட்டான் அரசும் இருந்தது. பதினெட்டாம் நூற்றாண்டின் பின்பகுதியில் நேபாள ஷா வம்ச மன்னர் பிரிதிவி நாராயணன் ஷா ஆட்சிக் காலத்தின் போது ஐக்கிய நேபாள இராச்சியத்தை நிர்மானிக்கும் போது, சௌபிசி இராச்சியத்துடன் பியுட்டான் அரசும் ஐக்கிய நேபாள இராச்சியத்துடன் இணைக்கப்பட்டது.
# பியுட்டான் மாவட்டம்

## கிராம வளர்ச்சி மன்றங்கள்

பியுட்டான் மாவட்டம் ஒரு நகராட்சியும், ஐம்பத்தி ஐந்து கிராம வளர்ச்சி மன்றங்களையும் கொண்டுள்ளது.
# பியுட்டான் மாவட்டம்

## இதனையும் காண்க

- நேபாளத்தின் மாவட்டங்கள்
# பட்டான்

**பட்டான்** (Battaan) என்பது பிலிப்பீன்சின் லூசோனின், மத்திய லூசோன் பிராந்தியத்தில் அமைந்துள்ள ஏழு மாகாணங்களில் ஒன்றாகும். இதன் தலைநகரம் பலங்கா ஆகும். இது 1754 ஆம் ஆண்டில் ஸ்தாபிக்கப்பட்டது. இம்மாகாணத்தில் 237 கிராமங்களும், 11 மாநகராட்சிகளும் உள்ளன. இதன் தற்போதைய மாகாண சபை ஆளுநர் அல்பேர்ட் கார்சியா (Albert Garcia) ஆவார். இதன் மொத்த நிலப்பரப்பளவு 1,372.98 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக பட்டான் மாகாணத்தின் சனத்தொகை 760,650 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 71ஆம் மாகாணமாகவும் சனத்தொகையின் அடிப்படையில் 39ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு , ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இங்கு 88% தகாலாகு மக்கள் வாழ்கின்றனர்.
# புலகன்

**புலகன்** (Bulacan) என்பது பிலிப்பீன்சின் லூசோனின், மத்திய லூசோன் பிராந்தியத்தில் அமைந்துள்ள ஏழு மாகாணங்களில் ஒன்றாகும். இதன் தலைநகரம் மலோலொஸ் ஆகும். இது 1578 ஆம் ஆண்டில் ஸ்தாபிக்கப்பட்டது. இம்மாகாணத்தில் 569 கிராமங்களும், 21 மாநகராட்சிகளும் உள்ளன. இதன் தற்போதைய மாகாண சபை ஆளுநர் *வில்ஹெல்மியோ எம். சி-அல்வராடோ* (Wilhelmino M. Sy-Alvarado) ஆவார். இதன் மொத்த நிலப்பரப்பளவு 2,796.1 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக புலகன் மாகாணத்தின் சனத்தொகை 3,292,071 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 46ஆம் மாகாணமாகவும் சனத்தொகையின் அடிப்படையில் 2ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு , ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இங்கு 88% தகாலாகு மக்கள் வாழ்கின்றனர்.
# சிராஹா மாவட்டம்

நாட்டின் மாதேஷ் மாநிலத்தில் சிராஹா மாவட்டத்தின் அமைவிடம்]]  
**சிராஹா மாவட்டம்** ( Siraha District) , நேபாள நாட்டின் மாதேஷ் மாநிலத்தில் உள்ள 8 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **சிராஹா** நகரம் ஒரு நகராட்சி மன்றமும் ஆகும்.  
இம்மாவட்டம் நேபாளத்தின் எழுபத்தி ஐந்து மாவட்டங்களில் ஒன்றாகும். சாகர்மாதா மண்டலத்தில் அமைந்த மாவட்டங்களுள் ஒன்றான இம்மாவட்டத்தின் பரப்பளவு 1,188 சதுர கிலோ மீட்டர் ஆகும். 2011-ஆம் ஆண்டின் மக்கள் தொகை கணக்கெடுப்பின் படி இம்மாவட்ட மக்கள் தொகை 6,37,328 ஆகும்.
# சிராஹா மாவட்டம்

## புவியியல் மற்றும் தட்ப வெப்பம்

சிராஹா மாவட்டம் தராய் சமவெளியில், கடல் மட்டத்திலிருந்து 300 மீட்டருக்கும் கீழிலிருந்து 1,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம் கீழ் வெப்ப மண்டலம் மற்றும் மேல் வெப்ப மண்டலம் பகுதிகள் என இரண்டு காலநிலைகளில் காணப்படுகிறது.
# சிராஹா மாவட்டம்

## கிராம வளர்ச்சி மன்றங்கள்

சிராஹா மாவட்டம் 100 கிராம வளர்ச்சி மன்றங்களையும், ஆறு நகராட்சி மன்றங்களையும் கொண்டுள்ளது.
# சிராஹா மாவட்டம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
# சிவ் கேரா

**சிவ் கேரா** (Shiv Khera) என்பவர் இந்தியாவில் பிகாரில் பிறந்த நூலாசிரியர், வணிக ஆலோசகர், மற்றும் 'தன்முன்னேற்றம்' குறித்து ஊக்குவிக்கும் சொற்பொழிவாளர் ஆவார். பதினான்கு நூல்கள் எழுதியுள்ளார்.
# சிவ் கேரா

## வாழ்க்கைக் குறிப்பு

ஒவ்வொருவர் அகத்திலும் உறைந்து கிடக்கும் ஆற்றலைக் கண்டுணர்ந்து அதனை வளர்த்தெடுக்கவேண்டும் என்றும், அதற்கான உத்திகளை விரிவாக எடுத்துக் காட்டியும் உலக அளவில் பயிற்சி அளித்து வருகிறார்.  
1998 இல் சிவ் கேரா 'நீங்கள் வெல்ல முடியும்' என்னும் நூலை ஆங்கிலத்தில் எழுதி வெளியிட்டார். அந்நூல் பல இலக்கம் படிகள் விற்பனையானது. பிற மொழிகளிலும் அந்த நூல் மொழி பெயர்க்கப்பட்டு வெளிவந்தது.  
லிவிங் வித் ஆனர், பிரீடம் ஈஸ் நாட் பிரீ என்ற நூல்களையும் சிவ் கேரா எழுதினார்.  
உலக நாடுகளுக்குப் பயணம் செய்து பெரும் வணிக நிறுவன அதிகாரிகளுக்கும் தொழில் முனைவோருக்கும் தன் முன்னேற்றம் பற்றிய பயிற்சிப் பட்டறைகள் நடத்தினார்.  
லுப்தான்சா, ஜான்சன் அண்டு ஜான்சன், பென்ஸ், நெஸ்லே, சிட்டி குரூப் போன்ற பெரும் குழுமங்கள் சிவ் கேராவின் வாடிக்கையாளர்கள் ஆவர்.
# சிவ் கேரா

## அரசியல் நுழைவு

இந்தியாவில் சாதி வாரி ஒதுக்கீடு கூடாது என்னும் கொள்கை அடிப்படையில் பாரதிய ராசுட்ரவாடி கட்சி ஒன்றைத் தொடங்கினார்.html  
2004 இல் தெற்குத் தில்லி தொகுதியிலிருந்து தேர்தலில் போட்டியிட்டார். ஆனால் தோல்வியடைந்தார். அது போல 2009 பொதுத் தேர்தலிலும் போட்டியிட்டுத் தோற்றார்.  
பொதுநல வழக்குகளை உச்சநீதி மன்றத்தில் தொடுத்தார்.
# சிவ் கேரா

## பெற்ற சிறப்புகள்

ரவுண்ட் டேபிள் பவுண்டசன் என்ற அமைப்பின் விளம்பரத் தூதராக இருந்தார்.  
ரோட்டரி இன்டர்நேசனல், லையன்சு இண்டர்நேசனல் போன்ற அமைப்புகள் சிவ் கேராவைக் கவுரதவித்தன.
# பார்பாரி ஆடு

**பார்பாரி ஆடு** (Barbari goat) என்பது உத்தரப்பிரதேச மாதிலத்தைச் சேர்ந்த ஒரு ஆட்டு இனமாகும். மேலும் இது இந்தியாவின் குஜராத் மாநிலத்திலும் பாக்கித்தானின் பஞ்சாப் மாகாணத்தின், ஜீலம் மற்றும் சர்கோதா போன்ற இடங்களில் காணபபடுகிறது.
# பார்பாரி ஆடு

## வரலாறு

பார்பாரி ஆடு இந்தியாவில் உள்ள 20 ஆட்டு இனங்களில் ஒன்றாகும். இந்த ஆடுகள் பொதுவாக வட-மேற்கு வறண்ட மற்றும் மிதமான வறண்ட பகுதிகளில் காணப்படுகிறது. இந்த ஆடுகள் கிழக்கு ஆப்ரிக்காவில் உள்ள சோமாலியாவின் பெர்பிரா மகுதியில் தோன்றியது. இந்தியாவில் இது ஆக்ரா, ஏட்டா, இட்டாவா போன்ற பகுதிகளில் இருந்து இனம் பெருகி பரவியது.
# பார்பாரி ஆடு

## பண்புகள்

இந்த இன ஆடுகளின் பண்புகள்: இதன் உடல் சிறிய அளவு முதல் நடுத்தர அளவுவரை பார்க்க கவர்ச்சிகரமாக இருக்கும், இவை எச்சரிக்கை உணர்வு கொண்டவை, வெளித்தள்ளிய கண்கள், குறுகிய விரைத்த காது, குறுகிய, நேராக கொம்புகள், (சில ஆடுகளுக்கு சுருள் கொம்புகளும் உண்டு); நன்கு கூம்பு காம்புகளுடன் மடி அமைந்திருக்கும். இவற்றின் இறைச்சி நன்றாக இருக்கும். இவை சிறிய அளவுவானதாக இவற்றின் நிறம் வெள்ளை நிறத்திலும் உடலெங்கும் தங்க நிற திட்டுக்கள் காணப்படும்.
# பார்பாரி ஆடு

## பயன்கள்

பார்பாரி ஆடு இந்திய நிலைமைக்கு ஏதுவாக இரட்டை நோக்கங்களுக்கு பயன்படுகிறது. இது, பகுதி நேர வளர்ப்பாளர் மற்றும் தீவிர விவசாயகளாலும் பயன்படுத்தப்படுகிறது.
# ரசுவா மாவட்டம்

அமைந்த ரசுவா மாவட்டத்தின் அமைவிடம்]]
**ரசுவா மாவட்டம்** (Rasuwa District) (, தெற்காசியாவின் நேபாள நாட்டின், மத்திய வளர்ச்சி பிராந்தியத்தில் உள்ள பாக்மதி மாநிலத்தில் அமைந்த 13 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **துன்சே** நகரம் ஆகும். துன்சே நகரம், காட்மாண்டு நகரத்திலிருந்து நூற்றி இருபது கிலோ மீட்டர் தொலைவில் உள்ளது.  
இம்மாவட்டம் நேபாளத்தின் எழுபத்தி ஐந்து மாவட்டங்களில் ஒன்றாகும்.
பாக்மதி மண்டலத்தில் அமைந்த ரசுவா மாவட்டத்தின் பரப்பளவு 1,544 ஆகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை 43,300 ஆகும். இம்மாவட்டம் 9,778 குடியிருப்பு வீடுகளைக் கொண்டுள்ளது. இம்மாவட்டத்தில் நேபாள மொழி மற்றும் *தமாங்* மொழிகள் பேசப்படுகிறது. மத்திய வளர்ச்சி பிராந்தியத்தில் இமயமலையில் அமைந்த பதினாறு மாவட்டங்களில் சிராஹா மாவட்டம் மிகவும் சிறியதாகும். இமாவட்டத்தின் வடக்கு எல்லையாக திபெத் தன்னாட்சிப் பகுதி அமைந்துள்ளது.  
ஒன்பது தொகுதிகளைக் கொண்ட 18 கிராமிய நகராட்சிகள் இம்மாவட்டத்தில் உள்ளது.
நெடுஞ்சாலை எண் 21, இம்மாவட்டத் தலைமையிடமான துன்சே நகரத்தை சாலை வழியாக காட்மாண்டு நகரத்துடன் இணைக்கிறது.
# ரசுவா மாவட்டம்

## பெயர்க் காரணம்

*ராசௌவா* என்பதற்கு திபெத்திய மொழியில் *ரா* என்பதற்கு ஆடுகள் என்றும், *சௌவா* என்பதற்கு புல் மேய்தல் என்று பொருள். இம்மாவட்டம் ஆடுகளுக்கும், மேய்ச்சல் நிலங்களுக்கும் பெயர் பெற்றது. பின்னர் இப்பெயர் *ரசுவா* என மருவிற்று.
# ரசுவா மாவட்டம்

## புவியியல் மற்றும் தட்ப வெப்பம்

இம்மாவட்டம் கடல் மட்டத்திலிருந்து 300 மீட்டர் முதல் 6,000 மீட்டர் உயரம் வரை இமயமலையில் பரவியுள்ளது. எனவே இம்மாவட்டத்தின் தட்ப வெப்பம் மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன்#ஆல்ப்ஸ் மலைக் காலநிலை, துருவப் பகுதி காலநிலை, வெண்பனி படர்ந்த பகுதிகள் மற்றும் டிரான்ஸ் - இமயமலை பாலவனக் காலநிலை என ஏழு காலநிலைகளில் காணப்படுகிறது.
இம்மாவட்டத்தில் காடுகள் 31.43% ஆகவும், என்றும் பனி படர்ந்த பகுதி 16.63% ஆகவும் உள்ளது.
# ரசுவா மாவட்டம்

## சுற்றுலா

ரசுவா மாவட்டத்தின் வடக்கில் கோசிகுந்தா ஏரி மற்றும் லாங்டங் மலைகள் சுற்றுலா பயணிகளைக் கவரும் வண்ணம் உள்ளது.
# ரசுவா மாவட்டம்

## கிராமிய நகராட்சிகள்

ரசுவா மாவட்டம் பதினெட்டு கிராம வளர்ச்சி மன்றங்களைக் கொண்டுள்ளது.
# ரசுவா மாவட்டம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
- நேபாள நகரங்கள்
- நேபாள கிராமிய நகராட்சிகள்
# பிசுமார்க் நீலக்கல் அட்டிகை

**பிசுமார்க் நீலக்கல் அட்டிகை** (*Bismarck Sapphire Necklace*), 1935 இல் கார்ட்டியர் நிறுவனத்தினால் வடிவமைக்கப்பட்ட நீலக்கல் பதிக்கப்பட்ட ஒரு அட்டிகை ஆகும். 2010 ஆம் ஆண்டு நிலவரப்படி, இந்த அட்டிகை ஐக்கிய அமெரிக்காவின் வாசிங்டன் டி.சி. இல் உள்ள சிமித்சோனியன் நிறுவனத்தின் இயற்கை வரலாற்றுக்கான தேசிய அருங்காட்சியகத்தில் உள்ளது. இந்த அருங்காட்சியகத்தில் உள்ள நிலவியல், இரத்தினக்கல், கனிமங்கள் ஆகியவற்றுக்கான ஜனட் அனன்பேர்க் ஊக்கர் மண்டபத்தில், ஹால் நீலக்கல் வைர அட்டிகைக்கும் லோகன் நீலக்கல்லுக்கும் இடையில் இது காட்சிக்கு வைக்கப்பட்டுள்ளது. இந்த அட்டிகைக்கு கோமகள் மோனா வொன் பிசுமார்க்கின் பெயரைத் தழுவிப் பெயரிடப்பட்டது. இவரே 1967 இல் இந்த அட்டிகையை சிமித்சோனிய நிறுவனத்துக்கு நன்கொடையாக அளித்தவர். 1926 இல் அரிசன் வில்லியத்துடனான தேன்நிலவுப் பயணத்தின்போது, கோமகள் இதில் பதிக்கப்பட்டிருக்கும் நீலக்கல்லை இலங்கையில் வாங்கினார்.  
இந்த அட்டிகை இரட்டை வைரக்கற்களால் இணைக்கப்பட்ட பிளாட்டினத்தாலான ஒற்றைச் சங்கிலியையும் பதக்கத்தையும் கொண்டது. 98.6 கரட் (19.72 கி) நீலக்கல், பதக்கத்தில் பதிக்கப்பட்டுள்ளது. பதக்கத்தில் நீலக்கல்லைச் சுற்றி வைரங்களும், எட்டுச் சிறிய நீலக்கற்களும் பதிக்கப்பட்டுள்ளன.
# தனஹு மாவட்டம்

**தனஹு மாவட்டம்** (Tanahun District) , தெற்காசியாவின் நேபாள நாட்டின், மேற்கு வளர்ச்சி பிராந்தியத்தின், மாநில எண் 4-இல், கண்டகி மண்டலத்தில் அமைந்துள்ளது. இது நேபாளத்தின் எழுபத்தி ஐந்து மாவட்டங்களில் ஒன்றாகும். தனஹூ மாவட்டத்தின் நிர்வாகத் தலைமையிடம் *தமௌலி நகரம்* ஆகும்.  
1,546 சதுர கிலோ மீட்டர் பரப்பளவு கொண்ட தனஹு மாவட்டத்தின் மக்கள் தொகை, 2011-ஆம் ஆண்டில் மக்கள் தொகை கணக்கெடுப்பின் படி 3,23,288 ஆகும். நேபாள நாட்டின் நடுபகுதியில் அமைந்த தனஹு மாவட்டத்தின் அஞ்சல் குறியீட்டெண் 33900 ஆகும்.  
மகாபாரத காவியத்தை இயற்றிய வேதவியாசர் சேட்டி மற்றும் மடி எனும் இரண்டு ஆறுகள் கூடுமிடமான தமௌலி நகரத்தில் பிறந்தவர் எனக் கருதப்படுகிறது. எனவே வேதவியாசர் நினைவாக தமௌலி நகரத்தின் நகராட்சி மன்றத்திற்கு வேதவியாசர் நகராட்சி மன்றம் எனப் பெயரிடப்பட்டுள்ளது. தமௌலியில் சேட்டி மற்றும் மடி எனும் இரண்டு ஆறுகள் கூடுமிடத்தில் உள்ள குகையில் வேதவியாசர் தியானம் செய்ததாக கூறப்படுகிறது.
# தனஹு மாவட்டம்

## புவியியல் மற்றும் தட்ப வெப்பம்

தனஹு மாவட்டம் கடல் மட்டத்திலிருந்து 300 மீட்டர் முதல் 2,000 மீட்டர் உயரம் வரை இமயமலையில் பரவியுள்ளது. எனவே இம்மாவட்டத்தின் தட்ப வெப்ப நிலை கீழ் வெப்ப மண்டலம், மேல் வெப்ப மண்டலம் மற்றும் மிதவெப்ப வளையம் என மூன்று காலநிலைகளில் காணப்படுகிறது.
# தனஹு மாவட்டம்

## ஆன்மிகத் தலங்கள்

தனஹு மாவட்டத்தில் வியாச குகை, பஞ்சபாண்டவர் கோயில், நிர்ஜல மாய் கோயில்கள் உள்ளது.
# தனஹு மாவட்டம்

## கிராம வளர்ச்சி மன்றங்களும், நகராட்சிகளும்

தனஹு இம்மாவட்டம் முப்பத்தி ஒன்பது கிராம வளர்ச்சி மன்றங்களும், மூன்று நகராட்சிகளையும் கொண்டுள்ளது.
# தனஹு மாவட்டம்

## இதனையும் காண்க

- நேபாள மாநிலங்கள்
- நேபாளத்தின் வளர்ச்சி பிராந்தியங்கள்
- நேபாளத்தின் மண்டலங்கள்
- நேபாளத்தின் மாவட்டங்கள்
# மகோத்தரி மாவட்டம்

நாட்டின் மாதேஷ் மாநிலத்தில் மகோத்தரி மாவட்டத்தின் அமைவிடம்]]  
**மகோத்தரி மாவட்டம்** (Mahottari District) (,), நேபாள நாட்டின் தெராய் சமவெளியில் உள்ள மாதேஷ் மாநிலத்தின் எட்டு மாவட்டங்களில் ஒன்றாகும். இம்மாவட்ட நிர்வாகத் தலைமையிடம் **ஜலஸ்வர்** நகரம் ஆகும்.  
ஜனக்பூர் மண்டலத்தில் அமைந்த இரண்டு மாவட்டங்களில் ஒன்று மகோத்தரி மாவட்டம், மற்றொன்று தனுஷா மாவட்டம் ஆகும். மகோத்திரி மாவட்டத்தின் பரப்பளவு 1,002 சதுர கிலோ மீட்டர் ஆகும். 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்ட மக்கள் தொகை 6,27,580 ஆக உள்ளது.மைதிலி மொழி (80%), நேபாளி மொழி (7.2%) மற்றும் பிற மொழிகள் (5.5%) பேசும் மக்கள் இம்மாவட்டத்தில் உள்ளனர்.  
இம்மாவட்டத்தில் சிவபெருமானுக்கு அர்ப்பணிக்கப்பட்ட ஜலேஸ்வர் கோயில் ஜலேஸ்வர் நகரத்தில் அமைந்துள்ளது. ஜலேஸ்வர் நகரம் இந்திய-நேபாள எல்லையிலிருந்து சில கிலோ மீட்டர் தொலைவில் அமைந்துள்ளது.
# மகோத்தரி மாவட்டம்

## புவியியல் மற்றும் தட்ப வெப்பம்

இந்தியாவின் பிகார் மாநிலத்தை தெற்கு எல்லையாக கொண்டது மகோத்தரி மாவட்டம். இதன் என்பத்தி ஐந்து விழுக்காடு பகுதிகள் தராய் சமவெளியில் அமைந்துள்ளது. மகோத்தரி மாவட்டம் கடல் மட்டத்திலிருந்து 300 மீட்டருக்கும் கீழிலிருந்து 1,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம்,மேல் வெப்ப மண்டலம், என இரண்டு காலநிலைகளில் காணப்படுகிறது.
# மகோத்தரி மாவட்டம்

## கிராம வளர்ச்சி மன்றங்கள் மற்றும் நகராட்சிகள்

2011-ஆம் ஆண்டில் மக்கள் தொகை கணக்கெடுப்பின் படி, மகோத்தரி மாவட்டம் மூன்று நகராட்சி மன்றங்களையும், எழுபத்தி நான்கு கிராம வளர்ச்சி மன்றங்களையும் கொண்டுள்ளது.
# மகோத்தரி மாவட்டம்

## இதனையும் காண்க

- நேபாள மாநிலங்கள்
- நேபாளத்தின் மாவட்டங்கள்
# லோகன் நீலக்கல்

**லோகன் நீலக்கல்** (*Logan Sapphire*), இலங்கையில் எடுக்கப்பட்ட குறைகள் இல்லாத தலையணை வெட்டு நீலக்கல் ஆகும். கடும் நீல நிறம் கொண்ட இக்கல் உலகில் அறியப்பட்ட நீலக்கற்களுள் இரண்டாவது பெரியது. இது 422.99 கரட் (84.6 கி) அளவு கொண்டது. இது உலகின் மிகப்பெரியனவும், மிகவும் பெயர் பெற்றனவுமான நீலக்கற்களுள் ஒன்று. இது ஏறத்தாழ ஒரு கோழி முட்டையின் அளவு கொண்டது. திருமதி பொலி லோகன் என்பவர் 1960ல் இந்தக் கல்லை சிமித்சோனிய நிறுவனத்துக்கு நன்கொடையாக வழங்கினார்.. அவர் பெயரிலேயே இக்கல் "லோகன் நீலக்கல்" என அழைக்கப்படுகிறது.  
ஆடையூசி (brooch) ஒன்றில் பதிக்கப்பட்டுள்ள லோகன் நீலக்கல்லைச் சுற்றி இருபது வைரக் கற்கள் பதிக்கப்பட்டுள்ளன. இந்த வைரக்கற்கள் மொத்தமாக 16 கரட் (3.2 கி) அளவுள்ளவை. இது தற்போது வாசிங்டன் டி. சி. யிலுள்ள சிமித்சோனிய நிறுவனத்தின் இயற்கை வரலாற்றுக்கான தேசிய அருங்காட்சியகத்தில் உள்ளது. இந்த அருங்காட்சியகத்தில் உள்ள நிலவியல், இரத்தினக்கல், கனிமங்கள் ஆகியவற்றுக்கான ஜனட் அனன்பேர்க் ஊக்கர் மண்டபத்தில், ஹால் நீலக்கல் வைர அட்டிகைக்கும் பிசுமார்க் நீலக்கல் அட்டிகைக்கும் அருகில் இந்தக் கல் காட்சிக்கு வைக்கப்பட்டுள்ளது.
# ஹால் நீலக்கல் வைர அட்டிகை

**ஹால் நீலக்கல் வைர அட்டிகை** (*Hall Sapphire and Diamond Necklace*) என்பது, நீலக்கல்லும், வைரக்கற்களும் பதிக்கப்பட்ட ஒரு அட்டிகை ஆகும். இதில் இலங்கையில் பெறப்பட்டனவும், மொத்தமாக 195 கரட் அளவு கொண்டனவுமான ஒரே மாதிரியான 36 நீலக்கற்களும், அதைச் சுற்றிலும் மொத்தம் 83.75 கரட் அளவுள்ள 435 பட்டை தீட்டிய வைரக் கற்களும் பதிக்கப்பட்டுள்ளன. நீலக்கற்கள் தலையணை வெட்டு (cushion-cut) முறையில் வெட்டப்பட்டுள்ளன. வைரங்களிற் சில பேரிக்காய் வடிவம் கொண்டவை. ஏனையவை வட்டமாக வெட்டப்பட்டவை. அட்டிகை பிளாட்டினத்தில் செய்யப்பட்டது.  
இது அரி வின்சுட்டன் நிறுவனத்தால் வடிவமைக்கப்பட்டது. இது தற்போது சிமித்சோனிய நிறுவனத்தின் ஒரு பகுதியாகிய, வாசிங்டன் டி. சி. யில் உள்ள இயற்கை வரலாற்றுக்கான தேசிய அருங்காட்சியகத்தில் வைக்கப்பட்டுள்ளது. இந்த அருங்காட்சியகத்தில் உள்ள நிலவியல், இரத்தினக்கல், கனிமங்கள் ஆகியவற்றுக்கான ஜனட் அனன்பேர்க் ஊக்கர் மண்டபத்தில், லோகன் நீலக்கல்லுக்கும் பிசுமார்க் நீலக்கல் அட்டிகைக்கும் அருகில் இந்த அட்டிகை காட்சிக்கு வைக்கப்பட்டுள்ளது. இது 1979ல் திருமதி ஈவ்லின் அனன்பேர்க் ஹால் என்பவரால் சிமித்சோனிய நிறுவனத்துக்கு நன்கொடையாக வழங்கப்பட்டது.
# கிராப்சோ கார்பாக்சில்நீக்கம்

**கிராப்சோ கார்பாக்சில்நீக்கம்** *( Krapcho decarboxylation)* என்பது எசுத்தர்களும் ஆலைடு எதிர்மின் அயனிகளும் ஈடுபடும் வேதிவினையாகும். எசுத்தர்களின் பீட்டா நிலையில் கண்டிப்பாக β-கீட்டோயெசுத்தர்கள், மெலோனிக் எசுத்தர்கள், α-சயனோயெசுத்தர்கள்,அல்லது α-சல்போனைல் எசுத்தர்கள் போன்ற ஒர் எலக்ட்ரான் வெளியீர்க்கும் தொகுதி இருக்க வேண்டும். மெத்தில் எசுத்தர்களில் இது நன்றாக வினைபுரிகிறது.
உடன் விளைபொருள்களான குளோரோமெத்தேனும் கார்பனீராக்சைடும் வாயுக்களாக இழக்கப்படுகின்றன என்பதால் ஒட்டுமொத்த வினையும் என்ட்ரோபியால் இயக்கப்படுகிறது. மெலோனிக் எசுத்தர்களை நீராற்பகுக்கவும், கார்பாக்சில் நீக்கவும் இம்முறை ஒரு பயனுள்ள செயற்கைச் செயல்முறையாக பயனாகிறது. ஏனெனில் எசுதர் தொகுதிகளின் ஒன்றை மட்டும் இது பிளக்கிறது. மாற்று வழிமுறை (உதாரணமாக கார நீராற்பகுப்பு) இரண்டு எசுத்தர் தொகுதிகளையும் அழிக்கிறது. அடுத்துவரும் வினை வழக்கமாக ஆல்க்கைலேற்ற எசுத்தரை மீண்டும் உற்பத்தி செய்ய பயன்படுத்தப்படுகிறது  
:.
# கோல்ப் நைட்ரைல் தொகுப்புவினை

**கோல்ப் நைட்ரைல் தொகுப்புவினை** *(Kolbe nitrile synthesis)* என்பது ஒர் ஆல்க்கைல் ஆலைடுடன் உலோக சயனைடைச் சேர்த்து வினைபுரியச் செய்து ஆல்க்கைல் நைட்ரைல்கள் தயாரிக்கும் வேதி வினையாகும். ஐசோநைட்ரைல் இவ்வினையில் ஒரு பக்க விளைபொருளாக உருவாகிறது. ஏனெனில் சயனைடு அயனி பல பிணைப்புத்திறன் கொண்ட மின்னணு மிகுபொருளாக செயல்படக்கூடியது ஆகும். கோர்ன்பிளம்மின் விதியின்படி கார்பன் அல்லது நைட்ரசன் உடன் இதனால் வினைபுரிய முடியும். எர்மான் கோல்ப் கண்டறிந்த காரணத்தால் இவ்வினை கோல்ப் நைட்ரைல் தொகுப்புவினை என்ற பெயரால் அழைக்கப்படுகிறது.
:<ce title="Kolbe nitrile synthesis">\underbrace{R-X}_{alkyl\ halide} + \underbrace{CN^\ominus}_{cyanide\ ion} -> \underbrace{R-C{\equiv}N}_{alkyl\ nitrile} + \underbrace{R-\overset\oplus N{\equiv}C^\ominus}_{alkyl\ isonitrile}</ce>  
கரைப்பான் மற்றும் வினைவழி முறையைப் பொருத்து உருவாகும் மாற்றியன்களின் விகிதம் மாறுபடுகிறது.
சோடியம் சயனைடு மற்றும் முனைவுறு கரைப்பான்கள் போன்ற கார சயனைடுகளின் பயன்பாட்டினால் இவ்வினை எசு.என் 2 வகை வினையாகக் கருதப்படுகிறது. சயனைடு அயனியின் மின்னணுமிகு கார்பன் ஆல்க்கைல் ஆலைடை தாக்குகிறது. இவ்வகை வினையுடன் டைமெத்தில் சல்பாக்சைடு ஒரு கரைப்பானாக இருப்பது நைட்ரைல் தொகுப்பிற்கு பொருத்தமான முறையாகும் . மறுசீராக்கல் பக்க வினைகள் இல்லாமலிருப்பது டைமெத்தில் சல்பாக்சைடு உபயோகிப்பதால் கிடைக்கும் அனுகூலமாகும்.
# ஆக்சோ- டையீல்சு- ஆல்டர் வினை

**ஆக்சோ-டையீல்சு-ஆல்டர் வினை** *(Oxo-Diels–Alder reaction)* டையீல்சு ஆல்டர் வினையின் வேறுபாட்டு முறை வினையாகும். ஆக்சா-டையீல்சு-ஆல்டர் வினை என்ற பெயராலும் இவ்வினை அழைக்கப்படுகிறது. இவ்வினையில் பொருத்தமான டையீன் ஒன்று ஆல்டிகைடுடன் வினைபுரிந்து ஈரைதரோபிரான் வளையத்தை உருவாக்குகிறது. கரிம வேதியியலின் செயற்கை முறைகளில் இவ்வினை சிறிதளவு முக்கியத்துவம் வாய்ந்த வினையாகக் கருதப்படுகிறது.  
:  
ஆக்சோ-டையீல்சு-ஆல்டர் வினை முதன்முதலில் 1949 ஆம் ஆண்டு கண்டறியப்பட்டது. மெத்தில்பென்டாடையீன், பார்மால்டிகைடு இரண்டும் வினைபடு பொருட்களாக பயன்படுத்தப்பட்டன.  
:
வினையூக்கியின் உதவியுடனான வினைகள் உள்ளிட்ட சீரொழுங்கில்லாத ஆக்சோ-டையீல்சு-ஆல்டர் வினைகளும் அறியப்பட்டுள்ளன . கார்பனைல் தொகுதியின் சிரல் இலூயிக் அமில ஒருங்கிணைப்பிற்கான பல்வேறு உத்திகள் வினையில் சார்ந்துள்ளன.
# பைடாபூர்

**பைடாபூர்** *(Baitapur)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# பைடாபூர்

## புவியியல்

27.108° வ 84.464° கி என்ற அடையாள ஆள்கூறுகளில் பைடாபூர் கிராமம் அமைந்துள்ளது.
# பைடாபூர்

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பைடாபூர் கிராமத்தின் மக்கள்தொகை 1856 நபர்கள் ஆகும். இவர்கள் 362 குடும்பங்களில் வாழ்ந்தனர். இம்மக்கள்தொகையில் 50.53% நபர்கள் ஆண்கள் மற்றும் 49.46% நபர்கள் பெண்களாவர். இக்கிராமத்தின் எழுத்தறிவு சதவீதம் 72% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 65% நபர்கள் ஆண்கள் மற்றும் 40.65% நபர்கள் பெண்களாவர். மக்கள் தொகையில் 19.55% நபர்கள் 6 வயதுக்கு கீழ் உள்ளவர்களாகும்.
# அட்டிகை

**அட்டிகை** அல்லது **அட்டியல்** எனப்படுவது, கழுத்தில் அணியப்படும் ஒரு வகை அணிகலன் ஆகும். பெரும்பாலும் அட்டியல்கள் உலோகத்தினால் உருவாக்கப்படுகின்றன. சில நூல்களைப் பயன்படுத்திப் பின்னப்படுகின்றன. அட்டிகைகளில் பெரும்பாலும் பயன்படும் பொருட்களுள், பல்வேறு நிறங்கள் கொண்ட கற்கள், மரம், அலங்காரக் கண்ணாடி, இறகுகள், கடல்வாழ் விலங்கின ஓடுகள், பவளம், முத்து போன்றவை அடங்குகின்றன. அட்டிகையின் நடுப் பகுதியில் காணப்படும் தொங்கும் அமைப்பு பதக்கம் எனப்படும். அழகுக்காகவும், சமூகத் தகுதியைக் காட்டுவதற்கும் ஆண்களும் பெண்களும் அட்டிகைகளை அணிவதுண்டு. எனினும், தமிழரும் உள்ளிட்ட பெரும்பாலான தற்காலச் சமூகங்களில் அட்டிகை பெண்களுக்கு உரியதாகவே கொள்ளப்படுகிறது. ஆண்கள் கழுத்தில் நீளமான சங்கிலிகளை அணிவதுண்டு.
# அட்டிகை

## வரலாறு

எழுத்தின் கண்டுபிடிப்புக்கு முற்பட்ட தொன்மை நாகரிகக் காலத்திலிருந்தே அட்டிகை அணிகலன்களின் ஒரு பகுதியாக இருந்துவந்துள்ளது. 40,000 ஆண்டுகளுக்கு முற்பட்ட கற்காலத்திலேயே அட்டிகைகள் தோன்றிவிட்டதாகக் கருதப்படுகிறது. மிகப் பழைய அட்டிகைகள் இலகுவாகக் கிடைக்கத்தக்க இயற்கைப் பொருட்களால் ஆனவை. நூல்கள் கண்டுபிடிக்கப்படுவதற்கு முன்னர் நீடித்து உழைக்கக்கூடிய கொடிகளும், வேட்டையில் கிடைத்த விலங்கு நார்களும் ஓடுகள், எலும்புகள், பற்கள், நிறத் தோல்கள், பறவை இறகுகள், பவளம், செதுக்கிய மரத்துண்டுகள், தாவரங்களின் விதைகள், கற்கள், இன்னும் பல்வேறு அழகு தரக்கூடிய பொருட்கள் போன்றவற்றைக் கோர்த்தோ, கட்டியோ அட்டிகைகள் செய்வதற்குப் பயன்பட்டன. புதிய கற்காலத்தில் இசுப்பொண்டிலசு, கிளைசிமெரிசு, சரோனியா ஆகிய மூன்று இனங்களின் ஓடுகள் விலங்கு ஓட்டு அட்டிகைகள் செய்வதற்குப் பயன்பட்டன.  
துணி வேலைப்பாடு, உலோக வேலை ஆகியவற்றின் அறிமுகமும், மேம்பாடுகளும் மனிதருக்குக் கிடைக்கக்கூடியதாக இருந்த நகை வடிவமைப்புக்களின் விரிவாக்கத்துக்கு உதவின. நூலின் கண்டுபிடிப்பு, சிறியனவும், நீடித்து உழைக்கக்கூடியனவும், நுணுக்கமான வேலைப்பாடுகளோடு கூடியனவுமான அட்டிகைகள் உருவாக வழிசமைத்தது. வெங்கலக் காலத்தில் மனிதர் உலோகங்களை உருக்கி வேலை செய்யக் கற்றுக்கொண்ட பின்னர், வெண்கலம், செப்பு, வெள்ளி, பொன், போன்ற உலோகங்களை உருக்கி கவர்ச்சியான அட்டிகைகளை உருவாக்க முடிந்தது. இரத்தினக் கற்களைப் பட்டை தீட்டும் நுட்பம், அலங்காரக் கண்ணாடி தயாரிப்பு நுட்பம் என்பன அறிமுகமான பின்னர் மினுக்கம் தரும் பல்வேறு வகையான பட்டை தீட்டிய கற்களையும், பல நிறங்களில் அமைந்த அலங்காரக் கண்ணாடிகளையும் அட்டியல்களில் பயன்படுத்த முடிந்தது.
# பீட்டல் ஆடு

**பீட்டல் ஆடு** (Beetal goat) என்பது இந்தியா மற்றும் பாக்கிஸ்தான் பஞ்சாப் பகுதிகளில் பால், இறைச்சி தேவைக்காக வளர்க்கப்படும் ஒரு ஆட்டு இனமாகும். இது ஜமுனபாரி ஆட்டை ஒத்ததாக உள்ளது.
இது அமிரிஸ்தரி ஆடு எனவும் அழைக்கப்படுகிறது. பீட்டல் ஆடு பெரிய உடல் அளவைக் கொண்டதாகவும், உயர் இனவிருத்தி ஆற்றல் கொண்டதாகவும், நல்ல பால் கறப்பு திறன் கொண்டதாக கருதப்படுகிறது. இந்த ஆடுகளின் தோல் உயர் தரம் வாய்ந்தவை காரணம் இதன் பெரிய அளவு ஆகும். இதன் மெல்லிய தோலில் காலணிகள் மற்றும் கையுறைகள் போன்றவை செய்யப்படுகின்றன. பீட்டல் ஆடுகள் பரவலாக துணைக்கண்டம் முழுவதும் உள்ளூர் ஆடு வளர்போர் முன்னேற்றத்திற்கு பயன்படுத்தப்பட்டு வருகின்றன. இந்த ஆடுகள் கூண்டு தீவணத்திற்கும் பழகக்கூடியதாக உள்ளதால் தீவிர ஆடு வளர்ப்போரால் விரும்பப்படுகிறது.
# பிசுன்பூர்வா கிராமம்

**பிசுன்பூர்வா கிராமம்** *(Bishunpurwa Village)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# பிசுன்பூர்வா கிராமம்

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பிசுன்பூர்வா கிராமத்தின் மக்கள்தொகை 1714 நபர்கள் ஆகும். இவர்கள் 304 குடும்பங்களில் வாழ்ந்தனர். இம்மக்கள்தொகையில் 50.64% நபர்கள் ஆண்கள் மற்றும் 49.35% நபர்கள் பெண்களாவர். இந்நகரின் எழுத்தறிவு சதவீதம் 50.58% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 60.4% நபர்கள் ஆண்கள் மற்றும் 39.5% நபர்கள் பெண்களாவர். மக்கள் தொகையில் 21% நபர்கள் 6 வயதுக்கு கீழ் உள்ளவர்களாகும் .
# வங்காள கறுப்பு ஆடு

**வங்காள கறுப்பு ஆடு** (Black Bengal goat) என்பது மேற்கு வங்காளம், பீகார் ஒரிசா என இந்தியாவின் வடகிழக்குப் பகுதிகள் முழுவதும் காணப்படும் ஆடு ஒரு ஆட்டு இனம் ஆகும். இவ்வினம் பொதுவாக கருப்பு நிறம் கொண்டது என்றாலும் இது, பழுப்பு, வெள்ளை, சாம்பல் நிறங்களிலும் காணப்படுகிறது. கறுப்பு வங்க ஆட்டின் அளவு சிறியது ஆனால் அதன் உடல் அமைப்பு கெட்டியானதாக இருக்கும். இதன் கொம்புகள் சிறியனவாகவும், கால்கள் குறுகியதாகவும் இருக்கும். ஒரு வயது ஆண் ஆட்டின் எடை சுமார் 25 30 கிலோவாகவும், பெண் 20 25 கிலோ வரை எடையுள்ளதாகவும் இருக்கும். இதில் பால் உற்பத்தி குறைவாக இருக்கும். ஏனெனில் இவை குறைந்த அளவு உணவு உண்பதும் மிக அதிக குட்டிகளை ஈனுவதுமே காரணமாகும். இதனால் இவை வங்காளத்தில் மிகவும் பிரபலமாக உள்ளன. வங்க கறுப்பு ஆடுகள் மிக விரைவாக பாலியல் முதிர்ச்சி அடைகின்றன. ஆண்டுக்கு இரண்டு முறை சினையாகி 3-4 குட்டிகள் ஈனும். இவ்வினம் எளிதாக எந்த சூழலுக்கு ஏற்ப வாழக்கூடியன மற்றும் நோய் தடுப்பு திறன் மிக அதிகமாக உள்ளவை. இதிலிருந்து உயர் தரமான இறைச்சி மற்றும் தோல் கிடைக்கிறது.. இவ்வினம் வங்காளத்தில் நிலவும் வேலையின்மை மற்றும் வறுமையை குறைப்பதில் மிக முக்கியப் பங்கு வகிக்கிறது. இவை, காய்கறிகள், புற்கள், இலைகள் ஆகியவற்றை மிகவும் சாப்பிடும் எனினும், கேரட் மிகுதியாக உண்பது இவற்றிற்கு ஆபத்தானது.
# பைரியா கிராமம்

**பைரியா கிராமம்** *(Bairia)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# பைரியா கிராமம்

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பைரியா கிராமத்தின் மக்கள்தொகை 1479 நபர்கள் ஆகும். இவர்கள் 240 குடும்பங்களில் வாழ்ந்தனர். இம்மக்கள்தொகையில் 52.87% நபர்கள் ஆண்கள் மற்றும் 47.12% நபர்கள் பெண்களாவர். நகரின் எழுத்தறிவு சதவீதம் 47.87% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 62.14% நபர்கள் ஆண்கள் மற்றும் 37.85% நபர்கள் பெண்களாவர். மக்கள் தொகையில் 23.52% நபர்கள் 6 வயதுக்கு கீழ் உள்ளவர்களாகும்.
# மார்ரீ பள்ளிவாசல்

**மார்ரீ பள்ளிவாசல்** (Marree Mosque) ஆஸ்திரேலியா நாட்டின் தெற்கு ஆஸ்திரேலியா மாநிலத்தில் ஸ்டூவார்ட் மாவட்டத்தில் மார்ரீ நகரில் உள்ள பள்ளிவாசல் ஆகும். இப்பள்ளிவாசல் கி.பி.1882 இல் கட்டப்பட்டது..
இப்பள்ளிவாசல் ஆஸ்திரேலியா நாட்டின் பழமையான பள்ளிவாசல் ஆகும்.
# மார்ரீ பள்ளிவாசல்

## வரலாறு

இப்பள்ளிவாசல் ஆஸ்திரேலியா நாட்டிற்கு குடியேறிய ஆப்கானியர்களால் கட்டப்பட்டது.
இந்த ஆப்கானியர்கள் சுதந்திரத்திற்கு முன்னர் பிரித்தானிய இந்தியாவின் ஆப்கானிஸ்தான்,பாகிஸ்தான் நாட்டிலிருந்து குடியேறிய இசுலாமியர்கள் ஆவர்.இந்த பிராந்தியத்தில் அவர்கள் ஒட்டகம் ஓட்டுநர்களாக பணியாற்றினர்.
சுமார் 3000 பேர் 1930 இல் பெட்ரோலிய வாகனங்கள் வரும்வரை இவ்வாறான பணிகள் செய்தனர். முல்லா ஆசிம் என்பவர் இப்பள்ளிவாசலில் 20-ஆம் நூற்றாண்டு ஆரம்ப கால இமாம் ஆவார்.  
2003 இல் இப்பள்ளிவாசல் புதுப்பிக்க பட்டது.
# வல்லம் வஜ்ஜிரேசுவரர் கோயில்

**வல்லம் வஜ்ஜிரேசுவரர் கோயில்** என்பது தஞ்சாவூர் அருகே உள்ள வல்லம் பகுதியில் உள்ள ஒரு சிவன் கோயிலாகும்.
# வல்லம் வஜ்ஜிரேசுவரர் கோயில்

## அமைவிடம்

தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது. மாதவயோக நரசிம்மப்பெருமாள் கோயிலுக்கு அருகில் இக்கோயில் அமைந்துள்ளது.
# வல்லம் வஜ்ஜிரேசுவரர் கோயில்

## இறைவன், இறைவி

இக்கோயிலிலுள்ள மூலவர் வஜ்ஜிரேசுவரர். இறைவி மங்களாம்பிகை.
# வல்லம் வஜ்ஜிரேசுவரர் கோயில்

## அமைப்பு

வாயிலில் ராஜகோபுரம் காணப்படுகிறது. முன் மண்டபத்தில் பலிபீடமும், நந்தியும் உள்ளன. மூலவர் சன்னதிக்கு முன்பாக இரு புறமும் துவாரபாலகர்கள் உள்ளனர். வலப்புறம் விநாயகர் உள்ளார். இடப்புறம் முருகன் உள்ளார். விநாயகர் சன்னதிக்கு முன்பாக மூஞ்சுறும், பலிபீடமும் உள்ளன. முருகன் சன்னதிக்கு முன்பாக மயிலும், பலிபீடமும் உள்ளன. மூலவர் கருவறைக்கு முன்பாக ஒரு நந்தி உள்ளது. மூலவர் கருவறையின் வலப்புறம் அம்மன் சன்னதி உள்ளது. கோஷ்டத்தில் தட்சிணாமூர்த்தி, துர்க்கையம்மன் சன்னதிகள் உள்ளன. திருச்சுற்றில் சண்டிகேசுவரர் சன்னதி உள்ளது. கோபுரத்தின் இடப்புறம், கோயிலின் உள்ளே நவக்கிரக சன்னதி காணப்படுகிறது. மூலவர் மற்றும் அம்மன் சன்னதிகள் விமானத்துடன் காணப்படுகின்றன. கோயிலின் வலது புறத்தில் அகழியை நினைவுபடுத்துகின்ற வகையில் குளம் போன்ற அமைப்பு காணப்படுகிறது. கோயிலின் வலது பக்கத்திலிருந்து இப்பகுதிக்குச் செல்வதற்கு படிகள் இருந்தததற்கான தடயங்கள் காணப்படுகின்றன.
# தெலூரைட்டு அயனி

**தெலூரைட்டு அயனி** *(Tellurite ion)* என்பதன் வாய்ப்பாடு TeO<sub>3</sub><sup>2−</sup>.என்று எழுதப்படுகிறது. சோடியம் தெலூரைட்டு ஒரு தெலூரைட்டு சேர்மம் ஆகும். இச்சேர்மத்தில் தெலூரைட்டு அயனி உள்ளது. தெலூரைட்டு சேர்மங்கள் மின்னாற்பகுப்பு வினையால் அல்லது வலிமையான ஒரு ஒடுக்கும் முகவரால், ஒடுக்க வினைக்கு உட்பட்டு தனிமநிலை தெலூரைடு உருவாகிறது. இருந்தாலும், பொதுவாக தெலுரைட்டு சேர்மங்கள் உயர்ந்த நிலைப்புத்தன்மை கொண்ட சேர்மங்களாகும்.
# தெலூரைட்டு அயனி

## அமில வடிவம்

சிறிதளவு அமில நிபந்தனைகளில் ஐதரசன் தெலூரைட்டு அயனி HTeO<sub>3</sub><sup>-</sup> பரவலாகக் காணப்படுகிறது. பெருமளவு அமில நிபந்தனைகளில் தெலூரசு அமிலம் (H<sub>2</sub>TeO<sup>3</sup>) எங்கும் பரவியிருக்கிறது. கார நிபந்தனைகளில் மட்டும் தெலூரைட்டு உருவாகிறது.
# தெலூரைட்டு அயனி

## தயாரிப்பு

சம்மந்தப்பட்ட ஆக்சைடை தெலூரியம் ஈராக்சைடுடன் சேர்த்து சூடாக்கினால் தெலூரைட்டு சேர்மங்கள் உருவாகின்றன.  
எ,கா: Na2O + TeO<sub>2</sub> → Na<sub>2</sub>TeO<sub>3</sub>
# தெலூரைட்டு அயனி

## பயன்கள்

பொட்டாசியம் தெலூரைட்டு (K<sub>2</sub>TeO3) கடற்பாசி கூழுடன் சேர்க்கப்பட்டு சிலவகை பாக்டீரியாக்களின் வளரிடமாகப் பயன்படுத்தப்படுகிறது. கோரின்பாக்டீயாவும் வேறு சில பாக்டீரியா இனங்களும் தெலூரைட்டு அயனியை தனிமநிலை தெலூரைட்டாக மாற்றுகின்றன. இது பாக்டீரியாவை கருப்பு நிறமாக்குகிறது.
# கிழக்கு வளர்ச்சி பிராந்தியம், நேபாளம்

**கிழக்கு வளர்ச்சி பிராந்தியம்** அல்லது **பூர்வாஞ்சல் வளர்ச்சி பிராந்தியம்** (Eastern Development Region) (நேபாள மொழி: पुर्वाञ्चल विकास क्षेत्र, *Purwānchal Bikās Kshetra*) நேபாளத்தின் ஐந்து வளர்ச்சிப் பிராந்தியங்களில் ஒன்றான இப்பிராந்தியம் நேபாளத்தின் கிழக்குப் பகுதியில் அமைந்துள்ளது. இப்பிராந்தியம் நேபாளத்தின் தென்கிழக்கின் தராய் பகுதியிலிருந்து, வடக்கின் இமயமலை பகுதி வரை, தெற்கு – வடக்காக அமைந்துள்ளது. இப்பிராந்தியத்தில் வடக்குப் பகுதி திபெத் தன்னாட்சி பகுதியை எல்லையாகக் கொண்டது.
இப்பிராந்தியத்தின் தெற்கில் தராய் சமவெளியும், நடுவில் குன்றுப் பகுதிகளும், வடக்கில் மலைப் பகுதிகளும் உள்ளது.
கிழக்கு வளர்ச்சி பிராந்தியத்தின் நிர்வாகத் தலைமையிடம் தன்குட்டா மாவட்டத்தின் நிர்வாகத் தலைமையிட நகரமான தன்குட்டா நகரத்தில் அமைந்துள்ளது. 28,456 சதுர கிலோ மீட்டர் பரப்பளவு கொண்டது கிழக்கு வளர்ச்சி பிராந்தியம்.
# கிழக்கு வளர்ச்சி பிராந்தியம், நேபாளம்

## அமைவிடம்

கிழக்கு வளர்ச்சி பிராந்தியத்தின் வடக்கில் திபெத் தன்னாட்சிப் பகுதியும், தெற்கில் இந்தியாவின் பிகார் மாநிலமும், தென்கிழக்கில் மேற்கு வங்காளம், கிழக்கில் இந்தியாவின் சிக்கிம் மாநிலமும், மேற்கில் மத்திய வளர்ச்சி பிராந்தியமும் எல்லைகளாகக் கொண்டுள்ளது.
# கிழக்கு வளர்ச்சி பிராந்தியம், நேபாளம்

## மண்டலங்கள்

கிழக்கு வளர்ச்சி பிராந்தியத்தை நிர்வாக வசதிக்காக மேச்சி மண்டலம், கோசி மண்டலம் மற்றும் சாகர்மாதா மண்டலம் என மூன்றாகப் பிரிக்கப்பட்டுள்ளது.
# கிழக்கு வளர்ச்சி பிராந்தியம், நேபாளம்

## மண்டலங்கள்

### மேச்சி மண்டலம்

மாவட்டங்கள்]]
மேச்சி மண்டலத்தில், ஜாப்பா மாவட்டம், இலாம் மாவட்டம், பாஞ்சதர் மாவட்டம் மற்றும் தாப்லேஜுங் மாவட்டம் என நான்கு மாவட்டங்கள் உள்ளது.
# கிழக்கு வளர்ச்சி பிராந்தியம், நேபாளம்

## மண்டலங்கள்

### கோசி மண்டலம்

கோசி மண்டலத்தில் போஜ்பூர் மாவட்டம், தன்குட்டா மாவட்டம், மொரங் மாவட்டம், சங்குவாசபா மாவட்டம், சுன்சரி மாவட்டம் மற்றும் தேஹ்ரதும் மாவட்டம் என ஆறு மாவட்டங்கள் அமைந்துள்ளது.
# கிழக்கு வளர்ச்சி பிராந்தியம், நேபாளம்

## மண்டலங்கள்

### சாகர்மாதா மண்டலம்

சாகர்மாதா மண்டலத்தில் தராய் சமவெளிப் பகுதிகளில் ஒகல்டுங்கா மாவட்டம், சப்தரி மாவட்டம், சிராஹா மாவட்டம், தராய் உள் பகுதியில் உதயபூர் மாவட்டமும், குன்றுப் பகுதிகளில் கோடாங் மாவட்டமும் மற்றும் இமயமலை பகுதியில் சோலுகும்பு மாவட்டம் அமைந்துள்ளது.
# கிழக்கு வளர்ச்சி பிராந்தியம், நேபாளம்

## சிறப்புகள்

கிழக்கு வளர்ச்சி பிராந்தியத்தில் உலகின் மிக உயரமான எவரெஸ்ட் சிகரம் (8,848 மீட்டர் உயரம்), கஞ்சன்ஜங்கா மலை (8,598 மீட்டர் உயரம்) மற்றும் கஞ்சன்சுங்கா தேசியப் பூங்கா, சாகர்மாதா தேசியப் பூங்கா, மகாலு பரூன் தேசியப் பூங்கா, கோசி தாப்பு காட்டுயிர் காப்பகம் ஆகியவைகள் அமைந்துள்ளது.
# கிழக்கு வளர்ச்சி பிராந்தியம், நேபாளம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, கிழக்கு பிராந்தியத்தின் மக்கள் தொகை 58,11,555 ஆக உள்ளது.
இப்பிராந்தியத்தில் நேபாள மொழி, போஜ்புரி மொழி, லிம்பு மொழி, இராஜ்பன்சி, நேவாரி மொழி, ராய் மொழி, தமாங் மொழி, மஹர் மொழி, மைதிலி மொழி மற்றும் உருது மொழி பேசும் லிம்பு இன மக்கள் , செர்ப்பா, கிராதர்கள் இராய் செட்டிரி மற்றும் நேவார் மக்கள், இந்துக்கள் இசுலாமியர்கள், கிறித்தவர்கள் மற்றும் மலைவாழ் பழங்குடி மக்கள் வாழ்கின்றனர்.
# கிழக்கு வளர்ச்சி பிராந்தியம், நேபாளம்

## புவியியல் மற்றும் தட்ப வெப்பம்

### புவியியல்

28,456 சதுர கிலோ மீட்டர் பரப்பளவு கொண்டது நேபாளத்தின் கிழக்கு வளர்ச்சி பிராந்தியம்.
நேபாளத்தின் பிற வளர்ச்சி பிராந்தியங்கள் போன்று கிழக்கு வளர்ச்சி பிராந்தியமும் மூன்று விதமான புவியியல் பகுதிகளைக் கொண்டது. வடக்கில் இமயமலை பகுதிகளும், நடுவில் மலைப்பாங்கான பகுதிகளும், தெற்கில் தராய் சமவெளி பகுதிகளையும் கொண்டுள்ளது. கிழக்கு வளர்ச்சி பிராந்தியம் கடல் மட்டத்திலிருந்து 60 மீட்டர் முதல் 8,848 மீட்டர் உயரம் வரை பரவியுள்ளது.
கிழக்கிலிருந்து மேற்காக தராய் சமவெளிகள் அமைந்துள்ளது.
# கிழக்கு வளர்ச்சி பிராந்தியம், நேபாளம்

## புவியியல் மற்றும் தட்ப வெப்பம்

### தட்ப வெப்பம்

கிழக்கு வளர்ச்சி பிராந்தியம் கடல் மட்டத்திலிருந்து 60 மீட்டர் முதல் 8,848 மீட்டர் உயரம் வரை பரவியுள்ளதால், இதன் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன்#ஆல்ப்ஸ் மலைத் தாழ்வாரத்திற்குரிய காலநிலை, துருவப் பகுதிப் பாலைவன காலநிலை, வெண்பனி படர்ந்த பகுதிகள் என ஏழு நிலைகளில் காணப்படுகிறது.
# கிழக்கு வளர்ச்சி பிராந்தியம், நேபாளம்

## நகரங்கள்

நேபாளத்தின் கிழக்கு வளர்ச்சி பிராந்தியத்தின் முக்கிய நகரங்களாக விராட்நகர், தரண், தன்குட்டா, இதாரி, இராஜ்பிராஜ், பீர்தமோத், தமக், கைகாட், லகான், இலாம், மற்றும் பத்திரப்பூர் விளங்குகிறது.
# கிழக்கு வளர்ச்சி பிராந்தியம், நேபாளம்

## இதனையும் காண்க

- நேபாள மாநிலங்கள்
- நேபாளத்தின் வளர்ச்சி பிராந்தியங்கள்
- நேபாளத்தின் மண்டலங்கள்
# டைதயோனசு அமிலம்

**டைதயோனசு அமிலம்** *(Dithionous acid)* என்பது H<sub>2</sub>S<sub>2</sub>O<sub>4</sub>.என்ற மூலக்கூற்று வாய்ப்பாடு கொண்ட ஒரு கந்தக ஆக்சோ அமிலம் ஆகும். தூய்மையான நிலையில் நிலைப்புத்தன்மை இல்லாமலும், டைதயோனைட்டுகள் எனப்படும் இதன் உப்புகள் நிலைப்புத்தன்மையுடனும் காணப்படுகின்றன.  
சி<sub>2</sub> சமச்சீர் கட்டமைப்பில் இச்சேர்மம் காணப்படும் எனத் தொடக்கத்தில் ஊகிக்கப்பட்டது. H<sub>2</sub>S<sub>2</sub>O<sub>4</sub> என்ற வாய்ப்பாடுள்ள HOS(=O)-S(=O)OH அமைப்பு அதிக நிலைப்புத்தன்மையை வெளிப்படுத்துகிறது. மூலக்கூறுகளிடையே ஐதரசன் பிணைப்பு இருக்கின்ற காரணத்தால், கணிப்பிய வேதியியல் முறையான ஏபி இனிசியோ கணக்கீட்டு முறையை இது பயன்படுத்தப்படுகிறது. டைதயோனசு அமிலம் தன்னிச்சையாக SO2 மற்றும் S(OH)2 சேர்மங்களாகச் சிதைவடைகிறது என தற்பொழுது அறியப்பட்டுள்ளது.  
சோடியம் டைதயோனைட்டு வெண்மை நிற தூளாகக் காணப்படுகிறது. ஒரு ஒடுக்கியாகவும் வெளுக்கும் முகவராகவும் இது பயன்படுத்தப்படுகிறது. கரிம வேதியியல் வினைகளில் நைட்ரோ குழுவை அமினோ குழுவாக மாற்றுவதிலும் இச்சேர்மம் பயன்படுத்தப்படுகிறது.
# கு. ச. ஆனந்தன்

**கு. ச. ஆனந்தன்** ( 4 பிப்ரவரி 1934–2 நவம்பர் 1999) தமிழ்நாட்டைச் சேர்ந்த சட்ட அறிஞர், வழக்குரைஞர், தமிழ் அறிஞர், நூலாசிரியர் மற்றும் ஆய்வாளர் ஆவார்.
# கு. ச. ஆனந்தன்

## பிறப்பும் படிப்பும்

கோயம்புத்தூர் மாவட்டம் தெலுங்குபாளையம் என்ற சிற்றுரில் பிறந்தார். தந்தையார் குப்பு. தாயார் அலமேலு அம்மாள். ஈரோடு மாவட்டம் புன்செய்ப்புளியம்பட்டியில் தொடக்கக் கல்வி பயின்றார்.பின்னர் சத்தியமங்கலம் உயர்நிலைப் பள்ளியில் படித்து கோவை அரசுகல்லூரியில்வணிகவியல் படித்தார். சென்னை சட்டக் கல்லூரியில்படித்து பி.எல். பட்டம் பெற்றார்.
# கு. ச. ஆனந்தன்

## பணிகள்

தொடக்கத்தில் கோயம்புத்தூரிலும் பின்னர் கோபிச்செட்டிப்பாளையத்திலும் வழக்குரைஞராக உரிமையியல் மற்றும் குற்றவியல் துறைகளில்பணி புரிந்தார்.அரசமைப்புஒப்பீட்டாய்வுதொடர்பான நூல்கள் எழுதினார்.
திருக்குறள் ஆய்வுஇந்திய ஆட்சி மொழி சிக்கல்கள் தமிழ் நாட்டின் உரிமைகள் தேசிய இனச் சிக்கல் ஆகியன குறித்து நூல்கள் எழுதினார். ஆராய்ச்சிக் கட்டுரைகளும், பல்கலைக் கழக ஆய்வேடுகளும், மலர்களில் ஆய்வுக் கட்டுரைகளும் எழுதினார்.
# கு. ச. ஆனந்தன்

## இயற்றிய நூல்கள்

- மலர்க மாநில சுயாட்சி
- திருக்குறளின் உண்மைப் பொருள்
- இந்தியாவில் தேசிய இனங்களும் தமிழ்த் தேசியமும்
- மாநில சுயாட்சியும் இந்தியப் பொருளாதாரமும்
- திருக்குறளின் திறவுகோல்
- வடிவிழந்த வள்ளுவம்
- வழிபாட்டில் வல்லாண்மை
- இந்திச் சிக்கலும் இறுதித் தீர்வும்
- குறளிய அறம்
- இந்தி...யா? இந்தியாவா?
- ஓங்குக இந்திய ஒருமைப்பாடு (மாநிலத் தன்னட்சி-வரலாற்றுக் கட்டாயம்)
- திருக்குறள் தரும் பொருளியல் கோட்பாடுகள்
- வள்ளுவரின் மெய்யியல் (நூல்)
- குறளாய்வின் நுழைவாயில்
- மலரினும் மெல்லிது காமம்
- வளரும் வள்ளுவம்
- நினைவுத்தேடலில் சில நித்திலங்கள்
- திருக்குறள்-புதிய தொகுபொருள் தெளிவுரை
- குறளியச் சிந்தனைகள்-பகுதி-1
- குறளியச் சிந்தனைகள்-பகுதி-2
- திருவள்ளுவப் பூங்கா
- தமிழ் வழிபாடு தமிழர் பிறப்புரிமை
- திராவிட இயக்கங்களின் பார்வையில் இந்து சமயம்
- ஆவிநேயம்
- Hindi Problem and Ultimate Solution
# கு. ச. ஆனந்தன்

## விருதுகளும் பரிசுகளும்

- தமிழக அரசின் திருவள்ளுவர் விருது (1990)
- திருச்சித் திருக்குறள் பேரவை சார்பில் குன்றக்குடி அடிகளார் அளித்த **குறள் ஞாயிறு** (1995)பட்டம்.
- புதுச்சேரி திருவள்ளுவர் தமிழ்ப் பல்கலைக்கழகம் அளித்த இலக்கிய முனைவர்-அரசியல் கலை ஆய்வாளர் பட்டம்.
- தமிழக அரசின் திருக்குறள் நெறி பரப்பு மையம் வழங்கிய திருக்குறள் நெறித் தோன்றல் (1985)
- மலர்க மாநில சுயாட்சி என்னும் நூலுக்குத் தமிழக அரசின் முதல் பரிசு (1982)
- திருக்குறளின் உண்மைப் பொருள் என்னும் நூலுக்குத் தஞ்சைத் தமிழ்ப் பல்கலைக் கழகம் அளித்த முதல் பரிசு (1983)
- இந்தியாவில் தேசிய இனங்களும் தமிழ்த் தேசியமும் என்னும் நூலுக்கு தமிழக அரசின் முதல் பரிசு (1998)
# சுரயா பள்ளிவாசல்

**சுரயா பள்ளிவாசல்** (Suraya Mosque)
மெக்சிகோ நாட்டின் கோஹுயுலா மாநிலத்தில் தொற்றெயொன் நகரில் உள்ள பள்ளிவாசல் ஆகும். இப்பள்ளிவாசல் கி.பி.1989 இல் கட்டப்பட்டது. இங்கு வரும் அதிக நபர்கள் சியா இசுலாம் பிரிவை சார்ந்தவர்கள்.
# சுரயா பள்ளிவாசல்

## வரலாறு

20 ஆம் நூற்றாண்டின் தொடக்கத்தில் மத்திய கிழக்காசிய நாடுகளில் இருந்து மெக்சிகோ நாட்டின் கோஹுயுலா மாநிலத்தில் தொற்றெயொன் நகருக்கும் அதை சுற்றியுள்ள பகுதிகளுக்கும் வணிக நோக்கில் பலர் குடியேறியது ஆவணங்களில் பதிவு செய்யப்பட்டுள்ளது. அவ்வாறு குடியேறியவர்களின் வழித்தோன்றல்களில் சுமார் 35 இசுலாமியர்கள் 1983 இல் ஹசன் செயின் சாமுத் என்பவரது வீட்டில் மத சொற்பொழிவுகள் நிகழ்த்தினர்.ஹசன் செயின் சாமுத் பிற்காலத்தில் மதத் தலைவர் ஆனார்.  
சொற்பொழிவுகளில் கலந்து கொண்ட இலியாஸ் செர்ன் சலீம் என்பவரே முதலில் அங்கு பள்ளிவாசல் கட்ட ஆலோசனை வழங்கினார்.இப்பள்ளிவாசல் 1986 இல் ஆரம்பித்து 1989 இல் கட்டி முடிக்கப்பட்டது.  
இப்பள்ளிவாசல் பென்சில் வடிவ மினார் கொண்டுள்ளது . பள்ளிவாசல் வளாகத்தில் மரங்கள் நடப்பட்டு உள்ளன.